Public procurement notice: Contract Award Notice
Published: 2024-08-23
Buyer: AGENCIJA ZA KOMUNIKACIJSKA OMREŽJA IN STORITVE REPUBLIKE SLOVENIJE
Country: SI
Region: SI041
Contract type: Services
Procedure: Open procedure
CPV classification: 72267000: Software maintenance and repair services | 72267100: Maintenance of information technology software
Estimated value: 55000 EUR
Award criteria: price, quality

Technical requirements: Predmet javnega naročila je »Vzdrževanje in nadgradnje AKOS Test Net sistema za obdobje 2 let«.

Zahteve naročnika v zvezi s predmetom naročila so razvidne iz tehničnih specifikacij, ki so del te dokumentacije v zvezi z oddajo javnega naročila.

Ponudbe, ki bodo presegale višino zagotovljenih oziroma načrtovanih sredstev pri naročniku, bodo izločene kot nedopustne.

Naročnik bo z izbranim ponudnikom sklenil pogodbo za obdobje 2 let.
Pri tem merilu se dodeljuje točke glede na višino ponujene cene za izvedbo predmeta javnega naročila v skladu z opisom iz tehničnih specifikacij, ki so del te dokumentacije. Ponujena cena mora vključevati vse stroške ponudnika.

Število točk pri tem merilu se izračuna (po spodaj navedeni formuli) kot razmerje med najnižjo ponujeno ceno in ceno ponudbe, ki se ocenjuje. Dobljeno število se pomnoži s 80 in zaokroži na dve decimalni mesti. Ponudnik, ki v ponudbi ponuja najnižjo ceno, prejme 80 točk.

P = (Pmin/Px) x 80

P = število točk za merilo »Ponujena cena«
Pmin = najnižja cena za merilo »Ponujena cena«
Px = Ponujena cena iz ponudbe, ki se ocenjuje
Pri tem merilu se dodeljuje točke glede na dodatno število referenc osebe, ki bo aktivno delala na predmetnem javnem naročilu in ki ga ponudnik navede v lastni izjavi, ter se nanašajo na zahteve iz točke 8.3.2. II. poglavja Navodil ponudnikom za izdelavo ponudbe te dokumentacije v zvezi z javnim naročilom. Vsaki dodatni referenci osebe, ki bo aktivno delala na predmetnem javnem naročilu in ki je dodatna glede na zahteve iz točke 8.3.2. te dokumentacije, se dodeli 10 točk. Upošteva se največ skupno število dveh (2) dodatnih referenc ne glede na to, koliko dodatnih referenc priloži ponudnik. Reference osebe, ki bo aktivno delala na predmetnem javnem naročilu, mora ponudnik predložiti v ponudbi do roka za oddajo ponudb na obrazcu Reference osebe, ki bo aktivno delala na predmetnem javnem naročilu, potrjene s strani končnega naročnika referenčnega posla (OBR-6). Ponudniki, ki navedenih dodatnih referenc do roka za oddajo ponudb ne bodo predložili, bodo pri tem merilu dobili 0 točk.

Način dokazovanja: Ponudnik mora dodatne reference osebe, ki bo aktivno delala na predmetnem javnem naročilu predložiti v ponudbi do roka za oddajo ponudb na obrazcu Reference osebe, ki bo aktivno delala na predmetnem javnem naročilu, potrjene s strani končnega naročnika referenčnega posla (OBR-6). Če ponudnik dodatnih referenc osebe, ki bo aktivno delala na predmetnem javnem naročilu do roka za oddajo ponudb ne bo priložil ali pa reference ne bodo ustrezno potrjene s strani končnega naročnika referenčnega posla, naročnik ponudnika ne bo posebej pozival in bo štel, da jih ponudnik nima ter ne bodo upoštevane pri ocenjevanju ponudbe.
Zakon o pravnem varstvu v postopkih javnega naročanja (Uradni list RS, št. 43/11 s spremembami)
Predmet javnega naročila je »Vzdrževanje in nadgradnje obstoječega AKOS Test Net sistema za obdobje 2 let«. Sistem in njegovo delovanje sta opisana na spletnih straneh sistema: https://www.akostest.net/sl/ oziroma https://www.akostest.net/en/. Podrobnejši zapis o metodologiji delovanja sistema AKOS Test Net se nahaja pod zavihkom »Metodologija«.


2.	ZAHTEVE

Agencija za komunikacijska omrežja in storitve (v nadaljevanju: naročnik) že razpolaga z merilnim in analitičnim orodjem AKOS Test Net, ki končnim uporabnikom storitev dostopa do interneta omogoča izvajanje meritev zmogljivosti, tehnične kakovosti in transparentnosti internetne povezave. Ker je AKOS Test Net v Splošnem aktu o storitvah dostopa do interneta in s tem povezanih pravic končnih uporabnikov določen kot merilno orodje, ga je potrebno redno vzdrževati, nadgrajevati in posodabljati.


2.1.	VZDRŽEVANJE OBSTOJEČEGA SISTEMA

Vzdrževanje že obstoječega sistema AKOS Test Net sistema zajema odpravo morebitnih težav pri delovanju, nenehne posodobitve in optimizacijo vseh vključenih sistemov, kar med drugim vključuje tudi:

•	Optimiziranje in posodabljanje vseh komponent AKOS Test Net sistema, ter načina izvajanja meritev (ne glede na dostopovno omrežje);
•	Optimiziranje in izvajanje varnostnega kopiranja baze podatkov z izvedenimi meritvami iz AKOS Test Net sistema v naročnikov SAN (Storage Area Network);
•	Optimizacija in posodobitev mobilnih aplikacij za meritve na WiFi omrežjih, 5G in bodočih generacijah mobilnih omrežjih;
•	Izvedba vizualnih in funkcijskih sprememb spletne strani, mobilnih aplikacij in merilnih klientov na željo naročnika;
•	Redno izvajanje vseh potrebnih posodobitev AKOS Test Net strežnikov, ki so posledica novih razpoložljivih različic programske opreme ali brskalnikov, varnostnih popravkov ali optimizacij zaradi povečanja zmogljivosti;
•	Posodobitev mobilnih aplikacij za iOS in Android, ki so potrebne zaradi varnosti in/ali povečanja zmogljivosti in optimizacije (npr. ob izdaji oz. nadgradnji novih iOS in Android operacijskih sistemov);
•	Sprotno prilagajanje AKOS Test Net sistema in implementacija novih funkcij, ko so na voljo kot odprtokodna programska rešitev (tudi če jih je razvil kdo drug), na željo naročnika;
•	Sprotno in redno poenotenje vseh komponent obstoječe programske kode AKOS Test Net s programsko kodo Avstrijskega regulatorja RTR (Rundfunk & Telekom Regulierungs; https://github.com/rtr-nettest);
•	Optimizacija in posodobitev merilnih klientov za Windows/Linux/MacOS.


Pred implementacijo posodobitev, je potrebno naročnika temeljito seznaniti z vsemi novimi funkcijami, prav tako je potrebno analizirati morebitne vplive novih funkcij na delovanje obstoječega sistema. Če se naročnik strinja z implementacijo novih funkcij, se le-ta izvede primarno preko oddaljenega dostopa.

Vsi vzdrževalni posegi morajo primarno biti opravljeni preko oddaljenega dostopa po koordinaciji z odgovorno IT osebo naročnika v koordinaciji s skrbnikom pogodbe pri naročniku. Vsaka sprememba ali prilagoditev mora biti ustrezno dokumentirana.


2.2. PODPORA

Razpoložljivost klicnega centra in sistema za prijavo napak v elektronski obliki mora biti ob delavnikih od 8:00 do 18:00 ure (CET). Odgovor z analizo napake in priporočeno rešitvijo mora biti poslan v roku dveh (2) ur od prijave napake. Ponudnik mora zagotoviti tudi možnost elektronske prijave napake ob vikendih in praznikih. Rok za odpravo napake, ki je bila prijavljena ob vikendih, praznikih ali izven navedenega delovnega časa, prične teči takoj naslednji delovni dan ob 8:00 uri zjutraj.

Manjše težave (kot so težave, ki ne zahtevajo sprememb strojne ali programske opreme in jih je mogoče odpraviti preko oddaljenega dostopa) mora ponudnik odpraviti v roku šestih (6) ur od prijave napake naročnika. Če težave ni mogoče odpraviti v šestih (6) urah, je potrebno podati obrazložitev zakaj ter določiti časovni okvir za rešitev napake. 

Večje težave (ki zahtevajo večje spremembe programske opreme) mora ponudnik odpraviti v roku 24 ur. Če težave ni mogoče odpraviti v 24 urah, je potrebno podati obrazložitev zakaj ter določiti časovni okvir za rešitev napake.Klicni center in sistem za elektronsko prijavo napak morata posredovati podporo za kakršnekoli tehnične težave znotraj sistema AKOS Test Net in pripadajočih aplikacij.

Če rešitev po telefonu ali preko oddaljenega dostopa skupaj z IT strokovnjaki naročnika ni mogoča, mora ponudnik težavo odpraviti na sedežu naročnika oz. na fizični lokaciji AKOS Test Net strojne opreme (trenutne lokacije: Stegne 7, Ljubljana in Tehnološki Park 18, Ljubljana), ki pa se med izvajanjem pogodbe lahko lokacijsko spremenijo in/ali dodajo nove.

Ponudnik v ponudbi v ponudbenem predračunu (OBR-2) ponudi ceno za vzdrževanje po mesecih, in sicer za obdobje 24 mesecev.


2.3. NADGRADNJE OBSTOJEČEGA SISTEMA Z NOVIMI FUNKCIJAMI

Ponudnik v ponudbi v ponudbenem predračunu (OBR-2) ponudi ceno za 200 ur dela, ki bodo plačane glede na dejansko opravljene ure, ko in če bodo porabljene za možne naslednje nadgradnje:

•	Razvoj novih funkcij AKOS Test Net sistema na željo naročnika, ki niso del točke 2.1.;
•	Nadaljnja implementacija BEREC programske kode na željo naročnika;
•	Implementacija WMS (Web Maps Service);
•	Za potrebe vseh ostalih nadgradenj in potreb po novih funkcionalnostih, ki se pojavijo v času trajanja pogodbe.

Za nadgradnje bo izbrani ponudnik na podlagi naročnikove pisne pobude pripravil popis del in okvirno število ur, ki jih bo pri tem porabil, izvajati pa jih bo začel na podlagi pisne potrditve s strani naročnika. Po izvedbi del, bo ponudnik naročniku predal dokumentacijo s podrobnim opisom vseh dejansko izvedenih del.


Winner: INTERNET INSTITUT, komunikacijske rešitve in svetovanje, d.o.o.
Award value: 102400
Number of bids: 1